???? ร้านข้าวมันไก่เจ๊หงษ์สาขานี้อยู่บนถนนพุทธมณฑลสาย 2 ด้านใกล้กับถนนบรมราชชนนี ถ้ามาจากถนนบรมราชชนนีขาออกเลี้ยวเข้าถนนพุทธมณฑลสาย 2 มาประมาณ 300 เมตร ร้านอยู่ซ้ายมือครับ

???? ร้านข้าวมันไก่เจ๊หงษ์สาขานี้มีอาหารประเภทอื่นนอกจากข้าวมันไก่ด้วยครับ ด้วยความที่เคยทานข้าวมันไก่เจ๊หงษ์ที่สาขาอื่นแล้ว วันนี้เลยลองทานอย่างอื่นดูดีกว่า ก็มาดูที่เมนูแล้วก็เลือกสั่งข้าวไข่ระเบิด ก็ไม่ทราบที่มาที่ไปเหมือนกันว่าทำไมถึงเรียกไข่ระเบิดทั้งๆที่มันก็คือ ข้าวกระเพราหมูไข่ดาวนั่นเอง เพียงแต่เอาไข่ดาววางก่อนแล้วค่อยเอากระเพราหมูราดไปบนไข่เท่านั้นเอง เท่าที่จำได้เรื่องไข่ระเบิดในยุคแรกๆผมว่าเค้าต้องทอดไข่ดาวให้สุกขอบเกรียมแล้วนำมาหั่นเป็นชิ้นพอคำแล้วเอาไข่ที่หั่นไว้ลงไปผัดกับหมูกะเพราหรือไก่กะเพราด้วย (ถ้าทฤษฎีนี้ผิดก็ต้องขออภัยด้วยครับ) 

ต้องขอบอกว่านั่งรอข้าวไข่ระเบิดจานนี้นานมาก ถึงกับบ่นกับตัวเองในใจว่า 'รู้งี้สั่งข้าวมันไก่มากินดีกว่า' แต่ในเมื่อเป็นนักชิมแล้วเราก็ต้องลองของใหม่ๆดูใช่มั้ยครับ และแล้วก็โดนเลย ก็เป็นอย่างที่เกริ่นไว้แต่ทีแรกแหละครับว่ามันคือข้าวกะเพราหมูไข่ดาวธรรมดาๆนี่เองแต่เอาไข่ไว้ด้านล่าง หมูสับนี่มาแบบสับมาเป็นเศษละเอียดยิบเลยครับค่อนข้างแห้งด้วย รสชาติธรรมดาๆมากเหมือนทานร้านข้าวแกงตักราดข้าวริมทางทั่วไป อากาศก็ร้อนมากครับได้ est+น้ำแข็งค่อยชื่นใจหน่อย มื้อนี้ estอร่อยที่สุดเลยค้าบ ????